《雷雨即晴用韵》
明代·霍与瑕

斜风斜雨洒纤纤，一洗江南九夏炎。庭院落花红欲暗，莓苔封砌碧相兼。

天空乍觉微雷过，海阔不知新水添。公暇偶看湖口稻，高低同是有年占。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。